1. számú melléklet
Általános Szerződési Feltételek
Általános rendelkezések
Jelen Általános Szerződési Feltételek (a továbbiakban: ÁSZF) hatálya kiterjed a Independent Consult Kft. (továbbiakban: Szolgáltató) által üzemeltetett www.routon-system.com honlapon és mobil alkalmazásban (továbbiakban: Rendszer) elérhető és megvásárolható valamennyi árucikkre, illetve szolgáltatásra.
Az ÁSZF hatálya kiterjed minden olyan kereskedelmi ügyletre, amely a Szolgáltató és a felhasználó (a továbbiakban: „Felhasználó”) között elektronikusan jön létre.
A Rendszerbe való regisztrációval a Felhasználó elfogadja és magára nézve kötelezőnek ismeri el a jelen ÁSZF-ben foglalt rendelkezéseket.
Hatály
Jelen ÁSZF kizárólag a Rendszer használatára terjed ki. 
A versenyek lebonyolítása a Versenyszervező feladata és felelőssége az adott versenyre vonatkozó általános szerződési feltételek szerint. 
A Szolgáltató
1. A https://routon-system.hu honlapot az Independent Consult Kft. üzemelteti (továbbiakban: "Szolgáltató"). 
2. A Szolgáltató cégneve: Independent Consult Kft.
3. A Szolgáltató székhelye és levelezési címe: 1119 Budapest, Fehérvári út 179.)
4. Cégjegyzékszám: 01 09 354965
5. Nyilvántartó cégbíróság: Fővárosi Törvényszék Cégbírósága 
6. Adószám: 27341939143
7. Telefon: lásd a www.routon-system.com oldalon közzétett elérhetőségek
8. E-mail: lásd a www.routon-system.com oldalon közzétett elérhetőségek
9. Személyes ügyfélszolgálat: Szolgáltató székhelyén, előzetesen egyezetett időpontban.
10. Honlap: https://routon-system.com 


A szolgáltatás Bemutatása
A Rendszer elérhetősége
A Rendszer internetes felülete a https://routon-system.hu oldalon érhető el.
A mobil alkalmazás elérhető a Play Áruházban/Apple Appstore-ban Routon néven.
Technikai követelmények
A Rendszer használatához az alábbi technikai követelményeknek megfelelő felhasználói környezetben lehetséges.
Internetes felület:
· Firefox, Edge, Safari, Chrome böngészők aktuális -2 verziója,
· Pentium 4, AMD Athlon 64 vagy újabb processzorok,
· 2 GB RAM,
· legalább 20Mbit / s stabil internet kapcsolat.

Mobil alkalmazás: 
· Android 13 vagy frissebb operációs rendszer/ iOS 15 vagy frissebb operációs rendszer,
· folyamatos internet kapcsolat, 
· GPS hozzáférés engedélyezése, 
· minimum 150-200 MB szabad hely szükséges a versenyek letöltéséhez és az adat tárolásához.

Fontos továbbá, hogy folyamatosan legyen elérhető internet a készüléken, mivel az adatokat egy központi szerverről tölti le és fel az alkalmazás, internet hozzáférés nélkül nem lehetséges részt venni a versenyen. Ha esetleg a futam során olyan egyes területeken nincs lefedettség, az alkalmazás a telefon tárhelyén tárolja az adatokat. Az internet kapcsolat helyreállításakor szinkronizálódnak az adatok. Az internetkapcsolat megszakadásából adódó technikai problémákért Szolgáltató semmilyen felelősséget nem vállal. 

Regisztráció:
A Rendszer szolgáltatásainak használatához regisztrációra van szükség, az erre szolgáló regisztrációs űrlap segítségével.
A regisztrációhoz internet hozzáférés szükséges. Az alkalmazásba való regisztrációt csak egyszer kell megtenni, azután szabadon használható több versenyen is.
A regisztráció felététele jelen ÁSZF elfogadása, valamint az adatkezelési tájékoztató megtekintése.
A Rendszer funkciói csak bejelentkezett felhasználók számára érhetőek el.


A versenyek megrendelése

Nyilvános versenyek
A nyilvános versenyek elérhetőek a Rendszer felületén. A verseny szervezőjéről, részletes jellemzőiről, áráról és feltételeiről a Felhasználó a termék nevére vagy a terméket ábrázoló képre történő kattintást követően tájékozódhat. 
A Felhasználó a kiválasztott versenyt, mint terméket virtuális kosarába helyezheti. Erről a felületről kezdeményezhető a fizetés, a számlázási adatok megadását követően.
A megrendeléssel egy időben egy- egy jelölőnégyzetbe helyezett pipával a Felhasználó igazolja, hogy elolvasta, megértette és elfogadta az adott versenyre vonatkozó általános szerződéses feltételeket és az adatvédelmi tájékoztatót. 
A felhasználó megrendelésre vonatkozó gombra történő kattintással fizetési kötelezettséggel járó ajánlatot tesz a kosárban található termék megvételére, az erre vonatkozó jelölőnégyzetek kipipálásával elfogadja és magára nézve kötelezőnek ismeri el jelen ÁSZF-et és nyilatkozik, hogy megismerte az Adatvédelmi Tájékoztatót. 
A megrendelések megtekinthetőek a „Események” menüpont alatt Ezen az oldalon nemcsak az aktuális, hanem az eddigi összes megrendelését megtalálja.

Privát versenyek
A Privát versenyekre a Versenyszervező által megadott kód beírásával lehet jelentkezni. A privát versenyhez a Rendszerben nem kapcsolódik fizetési kötelezettség,
Privát versenyek esetében is nyilatkozni kell az adott versenyre vonatkozó ÁSZF elfogadásáról és az adatkezelési tájékoztató megismeréséről. 

A Rendszer használata Versenyek alatt
A Rendszer versenyekre való használatához a mobilalkalmazásban be kell állítani a szükséges engedélyeket (pl kamerához, helymeghatározási adatokhoz való hozzáférés). Az engedélyek megléte a Hozzáférések ellenőrzése menüpontban ellenőrizhető. 
Rendszer az alábbi típusú pontszerző funkciókkal rendelkezik:
· Rajt koordináta – ezen áthaladva kezdődik a futam időnk számlálása;
· Érintő pont – nincs semmilyen teendő, csak át kell haladni a megadott koordinátán;
· Fotó pont – a koordinátába érkezve az alkalmazás megnyitja a telefon fényképezőjét. Készítsünk fotót a leírás alapján;
· Kérdés pont – Az alkalmazásban megjelenik egy kérdés, 4 válasz lehetőséggel.;
· Megálló pont - Ezen a ponton előre meghatározott ideig várakozni. A ponthoz rendelt megadott sugarú kört elhagyni nem lehetséges. A visszaszámlálás vagy automatikusan, vagy egy gomb megnyomásával indul el. Ha elhagyod a zónát, majd visszalépsz a körbe, újra indul a visszaszámlálás.;
· NO GO ZONA - érintés esetén a készülék jelzi, hogy rossz helyen tartózkodunk, amig ki nem értünk a területből, folyamatosan dobja a figyelmeztető ablakot.
· QR kód olvasás – a koordinátához érkezve le kell olvasni a kihelyezett QR kódot, mely egy kérdést mutat, vagy egy videót indít el, melyben a kérdés és/vagy információ elhangzik.
· Cél pont – a rajt ponthoz hasonlóan csak haladjunk át a koordinátán. FONTOS! Amennyiben ezen a ponton áthaladtunk, nincs lehetőségünk további pontok teljesítésére. Az alkalmazás lezárja a versenyt, kiszámolja a pontjainkat és elküldi a központba.

Nem feltétlenül szerepel miden funkció egy versenyen.
A Rendszer megjeleníti verseny aktuális állását, a már végzett versenyzők rangsorát és pontszámát.
Felelősségi kérdések
A Rendszer használata során a felhasználó tudomásul veszi és elfogadja, hogy a szolgáltató nem vállal felelősséget semmilyen közvetlen vagy közvetett kárért, amely a Rendszer használatából, vagy annak meghibásodásából ered. A Szolgáltató nem vállal felelősséget az Alkalmazás elérhetőségének időszakos vagy tartós megszakadásáért, illetve az abban fellépő hibákért. 
Szolgáltató nem garantálja a Rendszer által gyűjtött adatok (például GPS adatok) pontosságát, teljességét vagy megbízhatóságát. A felhasználó tudomásul veszi, hogy a mért eredmények és a teljesítmény értékelése tájékoztató jellegűek, és a Szolgáltató nem vállal felelősséget semmilyen téves mérés, adatvesztés vagy a mért adatokkal kapcsolatos hibák következményeiért.
Szolgáltató nem vállal felelősséget a Rendszer használata során harmadik féltől igénybe vett szolgáltatások (pl.: GPS adatok, térkép alkalmazás) hibáiért vagy azok elérhetőségéért.
A felhasználó köteles felelősséggel használni a Rendszert. A szolgáltató nem vállal felelősséget semmilyen kárért, amelyet a felhasználó jogellenes, felelőtlen vagy a szerződési feltételek megsértésével történő használata okozott.
A Szolgáltató fenntartja a jogot, hogy a Rendszer tartalmát, működését, funkcionalitását vagy a felhasználás feltételeit bármikor módosítsa, és nem vállal felelősséget a felhasználók által ezekkel kapcsolatban felmerülő károkért.
Felhasználó tudomásul veszi, hogy a versenyeken való részvételhez szükséges feltételeket (pl.: sporteszköz, sportruházat, étkezés, belépőjegyek) neki kell biztosítania.
Felhasználó saját felelősségére vesz részt a versenyeken és más tevékenységekben, és elismeri, hogy a fizikai aktivitás kockázattal járhat. Szolgáltató nem vállal felelősséget olyan balesetekért, sérülésekért vagy egyéb személyi vagy vagyoni károkért, amelyek a felhasználó által az Rendszer használatával kapcsolatos fizikai aktivitások során keletkeznek. 
Felhasználó tudomásul veszi, hogy a versenyek során is köteles a verseny területén hatályos jogszabályok betartására. Szolgáltató kizár minden, a versenyek során a Felhasználó által elkövetett jogsértésből adódó kártérítési és egyéb felelősséget.
Szolgáltató nem vállal felelősséget azért, ha Rendszer nem működik megfelelően a felhasználó eszközein, vagy ha a bizonyos, a megadott specifikációtól eltérő eszközökkel nem kompatibilis. Felhasználó saját felelősségére használja a Rendszert, és felelős az eszközének megfelelő konfigurálásáért.
A Rendszer lehetőséget biztosít tartalom (például képek, szövegek, eredmények) feltöltésére a Felhasználó és a Versenyszervező által. Felhasználó és Versenyszervező felelősséget vállal az általuk feltöltött tartalom jogszerűségéért, pontosságáért, teljesítményéért vagy az esetlegesen okozott károkért, amelyek a felhasználó által közzétett tartalommal kapcsolatosak. Szolgáltató mindennemű felelősségét kizárja Felhasználó és Versenyszervező által feltöltött tartalommal kapcsolatban.
Szolgáltató nem vállal felelősséget az olyan problémákért, amelyek a felhasználó fizetési tranzakcióival kapcsolatosak, beleértve a bankkártyás tranzakciók meghiúsulását, a harmadik fél fizetési rendszereinek hibás működését vagy az adatkezelés során felmerülő problémákat.
Szolgáltató nem vállal felelősséget az adatátvitel során fellépő hibákért, zavarokért, vagy egyéb olyan problémákért, amelyek a felhasználó internetkapcsolatából, a hálózati infrastruktúrából vagy a harmadik fél szolgáltatásaiból erednek, beleértve a hálózati torlódásokat, adatcsomagok elvesztését vagy hibás adatátvitelt.
A szerződés nyelve, alakisága
A Rendszer használatával kötött szerződés nem minősül írásba foglalt szerződésnek. A Szolgáltató azt nem iktatja, így az utólag nem hozzáférhető, nem megtekinthető. A szerződés nyelve magyar.
Magatartási kódex
A Szolgáltató nem vetette alá magát illetve Rendszer semmilyen magatartási kódex rendelkezéseinek.
Vételár, árfeltüntetés
A Rendszerben megvételre kínált termékek vételára az nettó ár és az általános forgalmi adó megjelölésével kerül feltüntetésre. A termékek ára magyar forintban (Ft) kerül feltüntetésre. 

Digitális adattartalom, digitális értékesítés
A Szolgáltató digitális szolgáltatást értékesít. A Szolgáltató a szerződéskötést követően a verseny elvégzésére kitűzött idő intervallumban szolgáltatja Felhasználónak a digitális szolgáltatást. 
A szolgáltatás akkor minősül teljesítettnek, ha:
· a Felhasználó részt vett a versenyen, azaz megkezdte és a versenyre megadott határidőben befejezte a versenyt,
· a versenyre megadott határidő lejárt, függetlenül attól, hogy a Felhasználó megkezdte –e a versenyt.
A digitális tartalmak értékesítése kapcsán a szerződéstől való elállásra a jelen ÁSZF 11. pontjában meghatározottakon túl az alábbi speciális szabályok érvényesülnek:
· A fogyasztó és a vállalkozás közötti szerződések részletes szabályairól szóló 45/2014. (II. 26.) Korm. rendelet alapján a nem tárgyi adathordozón nyújtott adattartalom tekintetében a fogyasztónak minősülő Felhasználó nem gyakorolhatja elállási jogát (14 napos elállási jog), a verseny megkezdését követően, mivel a vállalkozás a fogyasztó kifejezett, előzetes belegyezésével kezdte meg a teljesítést és a fogyasztónak minősülő Felhasználó e beleegyezésével egyidejűleg nyilatkozott annak tudomásulvételéről, hogy a teljesítést megkezdését követően elveszíti a Korm. rendelet 20. § -ban részletezett elállási jogát. A fogyasztónak minősülő Felhasználó tudomásul veszi, hogy a verseny megkezdése előzetes beleegyezésének minősül.
A digitális tartalmak fogyasztónak minősülő Felhasználó részére történő értékesítése kapcsán felmerülő hibás teljesítés esetére az alábbi speciális szabályok érvényesülnek:
· Szolgáltató azért a hibáért felel – ideértve a szerződésszerűség fenntartásához szükséges frissítéseket és biztonsági frissítéseket is –, amely a digitális tartalom szolgáltatása vagy a digitális szolgáltatás nyújtása esetén a teljesítés időpontjában fennáll. Hiba esetén a Felhasználó kérheti a részvételi díj visszatérítését.
Fizetési módok, számlázás
A rendelési folyamat befejezése után a Felhasználó online bankkártyás fizetéssel egyenlítheti ki a vételárat.
A fizetési folyamatban során harmadik fél fizetési szolgáltató működik közre.
Tájékoztatás az online bankkártyás fizetés rendszeréről: A kiválasztott termékek megrendelése után a Felhasználó a Barion Payment Zrt. (adószám: 25353192243, székhely: 1117 Budapest, Irinyi József utca 4-20.) weblapjára kerül átirányításra, ahol a Felhasználó a fizetési szolgáltató által használt – jelenleg a legbiztonságosabbnak ítélt, titkosítással lebonyolított – tranzakción keresztül fizethet bankkártyával. A Felhasználónak a Bank fizetési szerverén a kártya számát, lejárati dátumát és a CVC2 kódot szükséges begépeléssel közölnie. Tájékoztatjuk Felhasználóinkat, hogy a fizetési szolgáltató a VISA Classic, VISA Electron és Eurocard/MasterCard típusú kártyákat fogadja el. A kizárólag elektronikus használatra kibocsátott bankkártyákat csak abban az esetben áll módjában elfogadnia a Szolgáltatónak, amennyiben annak használatát a kártyát kibocsátó bank engedélyezi. Kérjük, érdeklődjön bankjánál, hogy az Ön kártyája felhasználható-e interneten keresztül lebonyolítandó vásárláshoz. A fizetési szolgáltató a sikeres vásárlást követően a tranzakcióról engedélyezési számot bocsát ki, amelyet írásban szükséges rögzíteni vagy az egész oldalt kinyomtatni. Sikertelen tranzakció esetén a fizetési szolgáltató hibaüzenetben közli a hiba okát a Megrendelővel.
A fizetést követően kibocsájtott számlát elektronikus úton küldi meg a Szolgáltató a Felhasználó e-mail címére.
Elállási jog gyakorlása
A fogyasztónak minősülő Felhasználó a fogyasztó és a vállalkozás közötti szerződések részletes szabályairól szóló 45/2014. (II. 26.) Korm. rendeletben (a továbbiakban: Kormányrendelet) foglaltak alapján elállási jogát a vásárlástól számított 14 napig napig gyakorolhatja amennyiben még nem vette igénybe a szolgáltatást. A szolgáltatás igénybevételének a versenynek a mobilalkalmazásban történő megnyitása és a részletes információk megtekintése számít.
Verseny sorozat megvásárlása esetén az elállási jog az első verseny megnyitásáig gyakorolható.
Fogyasztónak minősül a szakmája, önálló foglalkozása vagy üzleti tevékenysége körén kívül eljáró természetes személy Felhasználó.
Ha a Fogyasztónak minősülő Felhasználó elállási jogával élni kíván, elállási szándékát tartalmazó egyértelmű nyilatkozatát köteles eljuttatni (például postai úton vagy elektronikus úton küldött levél útján) a jelen ÁSZF-ben feltüntetett elérhetőségek igénybevételével a Szolgáltató részére. A nyilatkozatból egyértelműen ki kell tűnnie a Fogyasztó elállási szándékának.
Az elállási jog gyakorlására vonatkozó nyilatkozat minta (nem kötelező sem formai, sem tartalmi szempontból) a jelen ÁSZF 1. sz. mellékletében található, valamint a www.Routon-system.com weboldalon.
A fogyasztónak minősülő Felhasználót terheli annak bizonyítása, hogy elállási jogát a fentiekben meghatározott rendelkezéseknek, illetve a vonatkozó jogszabályi rendelkezéseknek megfelelően gyakorolta. Ha a fogyasztónak minősülő Felhasználó a megjelölt határidőben, minden kétséget kizáróan igazolható módon nem küldi meg elállási nyilatkozatát, ez úgy minősül, hogy a fogyasztónak minősülő Felhasználó nem teljesítette az elállási jog gyakorlásához szükséges feltételeket, ezért a szerződése nem kerül felbontásra, szerződése továbbra is hatályban marad.
A Felhasználó határidőben gyakorolja elállási jogát, ha jelen ÁSZF-ben megjelölt határidő lejárta előtt elküldi elállási/felmondási nyilatkozatát. 
Postai úton történő közlés esetén a postára adás dátumát, e-mailben történő közlés esetén az e-mail megérkezésének időpontja irányadó a határidő számítás szempontjából. A fogyasztónak minősülő Felhasználónak az elállási nyilatkozatát tartalmazó levelét ajánlott küldeményként szükséges postára adnia annak érdekében, hogy hitelt érdemlően bizonyítható legyen a feladás dátuma.
Az elállási jog gyakorlása során a Felhasználó jóhiszeműen köteles eljárni, jogát rendeltetésének megfelelően köteles gyakorolni. Ezen joggyakorlás nem vezethet a joggal való visszaéléshez a Felhasználó részéről.
Ha a fogyasztónak minősülő Felhasználó eláll a szerződéstől, haladéktalanul, de legkésőbb a Felhasználó elállási nyilatkozatának kézhezvételétől (arról szóló értesüléstől) számított 14 napon belül a Szolgáltató visszatéríti a fogyasztónak minősülő Felhasználó által teljesített valamennyi ellenszolgáltatást.
A visszatérítés minden esetben a megadott bankszámlaszámra való visszautalással történik, készpénz visszafizetésére nincs lehetőség.

Kellékszavatosság (szolgáltatási szavatosság)
A Szolgáltató hibásan teljesít, ha a szolgáltatás a teljesítés időpontjában nem felel meg a szerződésben vagy jogszabályban megállapított minőségi követelményeknek. Nem teljesít hibásan a Szolgáltató, ha a Felhasználó a hibát a szerződéskötés időpontjában ismerte, vagy a hibát a szerződéskötés időpontjában ismernie kellett.
Fogyasztó és vállalkozás közötti szerződés esetén az ellenkező bizonyításáig vélelmezni kell, hogy a teljesítést követő 1 éven belül a fogyasztónak minősülő Felhasználó által felismert hiba már a teljesítés időpontjában megvolt, kivéve, ha e vélelem a dolog természetével vagy a hiba jellegével összeegyeztethetetlen.
A Felhasználó a Szolgáltató hibás teljesítése esetén a Szolgáltatóval szemben kellékszavatossági igényt érvényesíthet. 
A fogyasztónak minősülő Felhasználó az átvétel időpontjától számított 2 éves elévülési határidő alatt érvényesítheti szavatossági igényeit, azokért a termékhibákért, amelyek a termék átadása időpontjában már léteztek. Két éves elévülési határidőn túl kellékszavatossági jogait a fogyasztónak minősülő Felhasználó érvényesíteni már nem tudja.
Nem fogyasztóval kötött szerződés esetén a jogosult az átvétel időpontjától számított 1 éves elévülési határidő alatt érvényesítheti szavatossági igényeit.
A Felhasználó a hiba felfedezése után késedelem nélkül köteles a hibát a Szolgáltatóval közölni.
A fogyasztónak minősülő Felhasználó által a hiba felfedezésétől számított két hónapon belül közölt hibát késedelem nélkül közöltnek kell tekinteni.
A közlés késedelméből eredő kárért a Felhasználó felelős.
A kellékszavatossági igény a teljesítés időpontjától számított egy év alatt évül el.
Fogyasztó és vállalkozás közötti szerződés esetén a fogyasztónak minősülő Felhasználó kellékszavatossági igénye a teljesítés időpontjától számított két év alatt évül el.
Termékszavatosság
Jelen szolgáltatás jellege miatt termékszavatosság nem alkalmazható, mivel ez a jogintézmény kizárólag ingó dolgok, azaz fizikai termékek hibás teljesítése esetén érvényesíthető. Az online szolgáltatások nem minősülnek termékeknek, így a termékszavatosság nem vonatkozik rájuk.
Jótállás
Online szolgáltatások esetén a jótállás nem alkalmazható, mivel az elsősorban fizikai termékekre vonatkozik.
Panaszkezelés, vitarendezés
A fogyasztónak minősülő Felhasználó a Szolgáltatóval szemben panasszal élhet a Szolgáltatónak, vagy a Szolgáltató érdekében vagy javára eljáró személynek a szolgáltatás nyújtására közvetlen kapcsolatban álló magatartására, tevékenységére vagy mulasztására vonatkozó, egyéni jog- vagy érdeksérelem megszüntetésére érdekében (a kellékszavatossági, termékszavatossági vagy jótállási igény érvényesítése kivételével).
A panasz előterjeszthető személyesen és telefonon szóban, valamint írásban postai úton vagy elektronikus levélben a Szolgáltató jelen ÁSZF-ben megjelölt elérhetőségein.
A szóbeli fogyasztóvédelmi panaszt a Szolgáltató azonnal megvizsgálja, és szükség szerint orvosolja. Egyéb esetekben a Szolgáltató a fogyasztóvédelmi panaszt 30 napon belül vizsgálja ki és válaszolja meg érdemben.
Amennyiben a fogyasztónak minősülő Felhasználó fogyasztói jogainak megsértését észleli, jogosult panasszal fordulni a lakóhelye szerint illetékes fogyasztóvédelmi hatósághoz /Kormányhivatalok | Kormányhivatalok (kormanyhivatalok.hu)/. A panasz elbírálását követően a hatóság dönt a fogyasztóvédelmi eljárás lefolytatásáról.
Amennyiben a fogyasztónak minősülő Felhasználó a fogyasztói jogvitát online szeretné lefolytatni és rendezni, azt megteheti a https://ec.europa.eu/odr alatt található online vitarendezési platformon keresztül.
Amennyiben Szolgáltató és a fogyasztónak minősülő Felhasználó között esetlegesen fennálló fogyasztói jogvita Szolgáltatóval való tárgyalások során nem rendeződik, a fogyasztónak minősülő Felhasználó, a lakóhelye vagy tartózkodási helye szerint illetékes békéltető testülethez fordulhat és kezdeményezheti a Testület eljárását, illetve – belföldi lakóhely vagy tartózkodási hely hiányában – fordulhat a Szolgáltató székhelye szerint illetékes Békéltető Testülethez is.
A Békéltető Testületre vonatkozó szabályok alkalmazásában fogyasztónak minősül a külön törvény szerinti civil szervezet, egyház, társasház, lakásszövetkezet, mikro-, kis- és középvállalkozás is, aki árut vesz, rendel, kap, használ, igénybe vesz, vagy az áruval kapcsolatos kereskedelmi kommunikáció, ajánlat címzettje.
A Szolgáltatót együttműködési kötelezettség terheli a Békéltető Testület előtti eljárásban. Ez egyrészt a békéltető testület felhívására történő válaszirat megküldési kötelezettséget, másrészt a Békéltető Testületi meghallgatáson egyezség létrehozatalára feljogosított személy részvételének biztosítására vonatkozó kötelezettséget jelent.
Szolgáltató székhelye szerint illetékes testület a Budapesti Kereskedelmi és Iparkamara mellett működő Budapesti Békéltető Testület.

Elérhetőségei:
Cím: 1016 Budapest, Krisztina krt. 99. III. em. 310.
Levelezési cím: 1253 Budapest, Pf.: 10.
E-mail cím: bekelteto.testulet@bkik.hu
Központi telefonszám: +36 1 488 2131
Fax: +36 1 488 2186

A Felhívjuk a figyelmet, hogy 2024. január 1. napjától kezdődően a békéltető testületek regionális alapon működnek. A regionális Békéltető Testületek illetékességéről és elérhetőségéről itt érdeklődhet: https://www.bekeltetes.hu/index.php?id=testuletek

Záró rendelkezések
A jelen ÁSZF-ben nem szabályozott kérdésekre, valamint jelen ÁSZF értelmezésére a magyar jog az irányadó, különös tekintettel
· a Polgári Törvénykönyvről szóló 2013. évi V. törvény („Ptk.”),
· az információs társadalommal összefüggő szolgáltatások egyes kérdéseiről szóló 2001. évi CVIII. (Elker. tv.) törvény,
· a fogyasztó és a vállalkozás közötti szerződések részletes szabályairól szóló 45/2014. (II. 26.) Korm. rendelet,
· az egyes tartós fogyasztási cikkekre vonatkozó kötelező jótállásról szóló 151/2003. (IX.22.) Kormányrendelet,
· a fogyasztó és vállalkozás közötti, az áruk adásvételére, valamint a digitális tartalom szolgáltatására és digitális szolgáltatások nyújtására irányuló szerződések részletes szabályairól szóló 373/2021. (VI. 30.) Kormányrendelet, valamint
· a fogyasztóvédelemről szóló1997. évi CLV. törvény rendelkezéseire.
A Rendszerben feltüntetett logók, grafikai elemek, kereskedelmi védjegyek, képek, videók, animációk, multimédia szövegek és/vagy bármely egyéb tartalom szerzői jogi védelem alá tartozik. A szerzői jog jogosultja a Szolgáltató vagy az általa feljogosított felhasználó. Az előbbiekben megjelölt szellemi alkotásokat, illetve azok egy részét a honlapot látogató, illetve a Felhasználó kizárólag személyes felhasználás céljából töltheti le, másolhatja, illetve használhatja a jelen ÁSZF rendelkezéseivel összhangban. A személyes felhasználáson túl a Szolgáltató kifejezett, írásos hozzájárulása nélkül tilos a Rendszerben elérhető tartalmakat másolni, terjeszteni, közölni, módosítani, felhasználni. (E tilalom nem vonatkozik a honlapról a Szolgáltató és Felhasználó közötti szerződéshez kapcsolódó, illetve a fogyasztónak minősülő Felhasználó tájékoztatását szolgáló dokumentumok megismerés céljából történő letöltésére.)
A Szolgáltató bármikor jogosult jelen ÁSZF feltételeit és annak Mellékleteit egyoldalúan módosítani. A Szolgáltató a módosításokról a www.routon-system.com weboldal felületén keresztül nyújt tájékoztatást.

Budapest, 2025 december 20.

Mellékletek:
1. számú melléklet: Elállási nyilatkozat-minta



Elállási-/Felmondási nyilatkozat-minta
(csak a szerződéstől való elállási szándék esetén töltse ki és juttassa vissza)


Címzett: Independent Consult Kft. (1119 Budapest, Fehérvári út 179., adószám: 27341939143) 
Alulírott(ak) kijelenti(k), hogy gyakorlom/gyakoroljuk elállási/felmondási jogomat/jogunkat az alábbi szolgáltatás nyújtására irányuló szerződés tekintetében:
A futam pontos megnevezése: 
……………………………………………………………………………………….
A vásrlás időpontja:…………………………………….
Fogyasztó(k) neve:…………………………………………
Fogyasztó(k) címe:………………………………………..


	_______________________
	A fogyasztó(k) aláírása 
	(kizárólag papír alapon tett nyilatkozat esetén):

Kelt: ……………………………….
